प्रभु के घर पर जब हम पहुँचेगें तो प्रभु जरूर पुछेगें कि पूरे मानव जीवन में तुम इतना नहीं समझ पाये कि मैं (प्रभु) एक ही हूँ । हर धर्मग्रंथ में यह बात लिखी है पर हम इस तथ्‍य को जीवन में उतार नहीं पाते । परमपिता परमेश्‍वर को कितना दुःख होता है अपने बच्‍चों को आपस में लडते देखकर । उदाहरण स्‍वरूप एक संसारी पिता के छ: पुत्र हैं । सभी आपस में लडते-झगडते हैं, किसी में भी भाईचारा नहीं है तो पिता को कितना दुःख होगा की एक ही पिता के पुत्र (यानी भाई-भाई) होते हुये भी कितनी कट्टरता है । यही दुःख परमपिता परमेश्‍वर को भी होता होगा कि मेरी संतानें मेरे नाम पर कितना लडते-झगडते हैं, समभाव क्‍यों नहीं रखते ।